wannaphong/clean_thaiwikipedia huggingface dataset:
# สตาร์เคด (1999)
+ ผู้ดำเนินรายการตำแหน่ง:ชื่อ:ผู้บรรยายBobby HeenanScott HudsonTony Schiavoneผู้สัมภาษณ์Gene OkerlundMike TenayกรรมการJohnny BooneMark JohnsonNick PatrickCharles RobinsonBilly Silvermanผู้ประกาศMichael BufferDavid Penzer
สตาร์เคด (1999)  เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 19 ธันวาคม พ.ศ. 2542 ซึ่งเป็นครั้งที่ 17 ของศึก สตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 8,582 คน

ผลการปล้ำ/แมทช์การปล้ำ
#แมทช์การปล้ำกำหนดการปล้ำเวลา1The Mamalukes (Big Vito และJohnny the Bull) (พร้อมด้วย Tony Marinara) ชนะ Disco Inferno และLash LeRouxแมทช์การปล้ำแทกทีม9:402Madusa ชนะ Evan Karagias (c) (พร้อมด้วย Spice)แมทช์การปล้ำเดี่ยว เพื่อชิงแชมป์WCW Cruiserweight Championship3:323Norman Smiley (c) ชนะ Mengแมทช์การปล้ำเดี่ยว เพื่อชิงแชมป์WCW Hardcore Championship4:294The Revolution (Shane Douglas, Dean Malenko, Perry Saturn และAsya) ชนะ Jim Duggan และ the Varsity Club (Kevin Sullivan, Mike Rotunda และRick Steiner) (พร้อมด้วย Leia Meow)แมทช์การปล้ำแทกทีม 8 คน4:535Vampiro (พร้อมด้วย The Misfits) ชนะ Steve Williams โดยการทำฟาล์วแมทช์การปล้ำเดี่ยว5:026Vampiro (พร้อมด้วย The Misfits) ชนะ Oklahomaแมทช์การปล้ำเดี่ยว2:527Creative Control (Gerald และPatrick) และCurt Hennig (พร้อมด้วย Shane) ชนะ Harlem Heat (Booker T และStevie Ray) และMidnightแมทช์การปล้ำแทกทีม 6 คน7:528Jeff Jarrett ชนะ Dustin Rhodesแมทช์การปล้ำ Bunkhouse Brawl11:189Diamond Dallas Page ชนะ David Flairแมทช์การปล้ำ Crowbar on a Pole 3:5310Sting (พร้อมด้วย Elizabeth) ชนะ The Total Package โดยการทำฟาล์วแมทช์การปล้ำเดี่ยว5:3111Kevin Nash (พร้อมด้วย Chris Dinkins) ชนะ Sid Viciousแมทช์การปล้ำ Powerbomb6:5812Chris Benoit (c) ชนะ Jeff Jarrettแมทช์การปล้ำไต่บันได เพื่อชิงแชมป์WCW United States Heavyweight Championship10:1513Bret Hart (c) ชนะ Goldbergแมทช์การปล้ำไม่มีกฎกติกา เพื่อชิงแชมป์WCW World Heavyweight Championship12:07

ดูเพิ่ม
สตาร์เคด
รายชื่อรายการเพย์-เพอร์-วิวของดับเบิลยูซีดับเบิลยู
# ETAOIN SHRDLU
Etaoin shrdlu (, เอ-ที-ออยน์ เชิร์ด-ลู,) เป็นถ้อยคำภาษาอังกฤษที่ไม่มีความหมายและไร้สาระ ซึ่งปรากฏบ่อยมากในสิ่งพิมพ์ยุคพิมพ์ดีด

ในยุคพิมพ์ดีด เมื่อผู้เรียงพิมพ์พิมพ์ผิดแล้ว วิธีแก้คำผิดคือต้องรอให้เต็มบรรทัดก่อน จึงค่อยวกกลับไปพิมพ์คำที่ถูกทับคำผิดนั้น อย่างไรก็ดี ผู้อ่านมักไม่สนใจคำผิด และคำผิดนั้นก็ไม่กระทบเนื้อความของสิ่งพิมพ์ด้วย ผู้เรียงพิมพ์จึงมักเลือกปล่อยบรรทัดที่พิมพ์ผิดนั้นไว้ แล้วขึ้นบรรทัดใหม่ให้ถูกต่อไปแทน ในการนี้ ผู้เรียงพิมพ์มักพิมพ์อักษรเรื่อยเปื่อยต่อจากคำผิด เพื่อให้บรรทัดเต็มและจะได้ขึ้นบรรทัดใหม่เร็ว ๆ และอักษรเรื่อยเปื่อยที่พิมพ์กันบ่อยที่สุด คือ ETAOIN SHRDLU เพราะสิบสองตัวนี้กดง่ายใกล้มือ ทั้งนี้ อักษรบนแป้นเครื่องเรียงพิมพ์นั้นจัดตำแหน่งตามการใช้บ่อย และเมื่อผู้เรียงพิมพ์ทำเช่นนั้นบ่อยเข้า ๆ ก็กลายเป็นการสร้างคำประหลาด คือ ETAOIN SHRDLU และเป็นเรื่องขบขันไป 

ถ้อยคำ ETAOIN SHRDLU ปรากฏในสิ่งพิมพ์ยุคนั้นถี่มาก ถึงขนาดที่สมัยต่อมาได้บรรจุไว้ในพจนานุกรมสำคัญหลายฉบับ เช่น พจนานุกรมของแรนเดิมเฮาส์เว็บสเตอร์ฉบับสมบูรณ์ (Random House Webster's Unabridged Dictionary)  และนับเป็นมรดกตกทอดทางประวัติศาสตร์สิ่งพิมพ์และวัฒนธรรม

อนึ่ง หนังสือพิมพ์ เดอะนิวยอร์กไทมส์ (The New York Times) ฉบับ 2 กรกฎาคม 1978 ซึ่งเป็นฉบับพิมพ์ดีดฉบับสุดท้าย ลงสารคดีชื่อ "ลาก่อน Etaoin Shrdlu" (Farewell, Etaoin Shrdlu) ด้วย

ในภาษาฝรั่งเศสก็มีถ้อยคำพิมพ์ผิดลักษณะเดียวกัน คือ elaoin sdrétu
# เทศบาลตำบลพรหมคีรี
เทศบาลตำบลพรหมคีรี เลขที่ 27 หมู่ที่ 6 ถนนนครศรีฯ-นบพิตำ ตำบลพรหมโลก อำเภอพรหมคีรี จังหวัดนครศรีธรรมราช 80320

เทศบาลตำบลพรหมคีรี เป็นหน่วยงานบริหารราชการส่วนท้องถิ่นในเขตอำเภอพรหมคีรี จังหวัดนครศรีธรรมราช มีฐานะเป็นนิติบุคคล เดิมเทศบาลตำบลพรหมคีรี มีฐานะเป็นองค์การบริหารส่วนตำบลพรหมโลก ซึ่งจัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยกระทรวงมหาดไทยได้ ประกาศและกำหนดให้มีฐานะเป็นองค์การบริหารส่วนตำบลตำบล เมื่อวันที่ 24 กุมภาพันธ์ พ.ศ. 2540 ต่อมาได้มีการเปลี่ยนชื่อจัดตั้ง องค์การบริหารส่วนตำบลพรหมโลก ขึ้นเป็น เทศบาลตำบลพรหมคีรี โดยประกาศกระทรวงมหาดไทย เมื่อวันที่ 27 ตุลาคม พ.ศ. 2552 

 สภาพทั่วไป 
ตำบลพรหมโลกมีพื้นที่ทั้งหมดประมาณ 71 ตารางกิโลเมตร พื้นที่ส่วนหนึ่งประมาณ 38 ตารางกิโลเมตรเป็นพื้นที่ภูเขา อยู่ในเขตอุทยานแห่งชาติเขาหลวง ลักษณะภูมิประเทศเป็นพื้นที่ราบและที่ราบเชิงเขา ด้านทิศตะวันตก ติดกับเทือกเขาหลวง มี น้ำตกสวยงามเหมาะสมในการส่งเสริมการท่องเที่ยว และประกอบอาชีพทำสวนผลไม้ และการเกษตร ภูมิอากาศแบบร้อนชื้น มีฝนตกตลอดทั้งปี โดยปริมาณฝนสูงสุดอยู่ในช่วงเดือนตุลาคมถึงธันวาคม และเดือนพฤศจิกายนเป็นเดือนที่มีปริมาณฝนตกสูงที่สุดในรอบ 1 ปี

 อาณาเขตติดต่อ 
เทศบาลตำบลพรหมคีรี ตั้งอยู่ทางทิศตะวันออกขอตัวเมืองนครศรีธรรมราช
 ทิศเหนือ ติดต่อ ตำบลบ้านเกาะ เทศบาลตำบลพรหมโลก อำเภอพรหมคีรี และตำบลยางค้อม อำเภอพิปูน
 ทิศใต้ ติดต่อ ตำบลท่างิ้ว อำเภอเมือง ตำบลท่าดี และตำบลกำโลน อำเภอลานสกา
 ทิศตะวันออก ติดต่อ ตำบลบ้านเกาะ และตำบลนาเรียง อำเภอพรหมคีรี
 ทิศตะวันตก ติดต่อ ตำบลยางค้อม อำเภอพิปูน 

 ชุมชน 
เทศบาลตำบลพรหมคีรีประกอบด้วยชุมชน 8 ชุมชน
 ชุมชนบ้านเขาปูน
 ชุมชนบ้านศาลาใหม่ 
 ชุมชนบ้านคลองแคว 
 ชุมชนบ้านในทับ
 ชุมชนบ้านปลายอวน
 ชุมชนบ้านในหมง
 ชุมชนบ้านเขาล้อม 
 ชุมชนบ้านหมู่เจ็ด

 สาธารณสุข 
 สถานีอนามัยบ้านพรหมโลก 

 สถานศึกษา 
 โรงเรียนบ้านคลองแคว 
 ศูนย์พัฒนาเด็กเล็กเทศบาลตำบลพรหมคีรี 

 วัด 
จำนวนวัดในเขตเทศบาลตำบลพรหมคีรี มีทั้งหมด 1 วัด คือ 
 วัดสะบ้าย้อย

 สถานที่สำคัญ 
 น้ำตกพรหมโลก 

พรหมคีรี
พรหมคีรี
# เทศบาลตำบลเขาชุมทอง
เทศบาลตำบลเขาชุมทอง เป็นเทศบาลตำบลแห่งหนึ่งในอำเภอร่อนพิบูลย์ จังหวัดนครศรีธรรมราช ตั้งอยู่ห่างจากเทศบาลนครนครศรีธรรมราชประมาณ 40 กิโลเมตร มีพื้นที่ 24.66 ตารางกิโลเมตร มีอาณาเขตครอบคลุมพื้นที่ทั้งหมดของตำบลควนเกย ประกอบด้วย 6 หมู่บ้าน คือ หมู่ที่ 1 บ้านควนเกย หมู่ที่ 2 บ้านสวนทุเรียน หมู่ที่ 3 บ้านหนองมาก หมู่ที่ 4 บ้านตลาดเขาชุมทอง หมู่ที่ 5 บ้านเขาชุมทอง หมู่ที่ 6 บ้านไสเลียบ

 ประวัติ 
เทศบาลตำบลเขาชุมทองตั้งอยู่ในเขตตำบลควนเกย ซึ่งความเป็นมาของคำว่า “ควนเกย” ตามตำนานกล่าวไว้ว่า มีเรือสำเภาใหญ่บรรทุกเงินทองมาเพื่อสร้างพระบรมธาตุ ในขณะแล่นเรือมาดังกล่าวได้เกิดอุบัติเหตุ ส่วนหัวของเรือไปเกยควนทำให้อับปางลง ส่วนท้ายของเรือหักสะบั้น เรียกว่า “ท้ายสำเภา” ซึ่งขณะนี้เป็นตำบลหนึ่งในอำเภอพระพรหม จังหวัดนครศรีธรรมราช ส่วนตรงกลางลำเรือก็หักเช่นกัน ชาวบ้านเรียกว่า “บ้านลำหัก” ตั้งอยู่ในหมู่ที่ 8 ตำบลควนชุม ในปัจจุบันส่วนหัวของเรือมาเกยอยู่ที่ควน เรียกกว่า “ควนเกย” ส่วนเงินทองที่บรรทุกมากับเรือสำเภาดังกล่าว ถูกผู้คนนำไปกองไว้ที่ภูเขาเรียกว่า “เขาชุมทอง” ซึ่งอยู่ในเขตตำบลควนเกย อำเภอร่อนพิบูลย์ จังหวัดนครนครศรีธรรมราช

ท้องที่หมู่ที่ 1, 2 ของตำบลควนเกยได้รับการประกาศจัดตั้งเป็น "สุขาภิบาลเขาชุมทอง" เมื่อวันที่ 4 สิงหาคม พ.ศ. 2512 ต่อมาวันที่ 25 พฤษภาคม พ.ศ. 2542 ได้รับการยกฐานะเป็น "เทศบาลตำบลเขาชุมทอง" โดยมีนายสนั่น บุญเมือง เป็นนายกเทศมนตรีคนแรก และในวันที่ 24 กันยายน พ.ศ. 2547 ได้มีการยุบองค์การบริหารส่วนตำบลควนเกยรวมกับเทศบาลตำบลเขาชุมทอง ทำให้เทศบาลตำบลเขาชุมทองมีพื้นที่ครอบคลุมตำบลควนเกยทั้งตำบล

 อาณาเขตติดต่อ 
เทศบาลตำบลเขาชุมทองตั้งอยู่ทางทิศใต้ของเทศบาลนครนครศรีธรรมราช มีอาณาเขตติดต่อกับตำบลข้างเคียงดังนี้
 ทิศเหนือ ติดกับตำบลควนชุมและตำบลร่อนพิบูลย์ อำเภอร่อนพิบูลย์
 ทิศตะวันออก ติดกับตำบลทุ่งโพธิ์ อำเภอจุฬาภรณ์
 ทิศใต้ 	ติดกับตำบลทุ่งโพธิ์ อำเภอจุฬาภรณ์ และตำบลร่อนพิบูลย์ อำเภอร่อนพิบูลย์
 ทิศตะวันตก ติดกับตำบลควนชุม อำเภอร่อนพิบูลย์

 เศรษฐกิจ 
ประชาชนในเขตเทศบาลตำบลเขาชุมทองส่วนใหญ่ประกอบอาชีพเกษตรกรรม ผลผลิตทางการเกษตรที่สำคัญได้แก่ ยางพารา ข้าว มังคุด เงาะ ทุเรียน ผักต่าง ๆ นอกจากนี้ยังมีการเลี้ยงโค กระบือ สุกร เป็ด ไก่ ปลาดุก ฯลฯ เพระสภาพแวดล้อมโดยทั่วไปเป็นเนินเขาสลับที่ราบ ทำให้มีทั้งการเพาะปลูกและการประมง เลี้ยงสัตว์

 ชุมชน 
เทศบาลตำบลเขาชุมทองประกอบด้วย 11 ชุมชน
 ชุมชนควนเกยพัฒนา
 ชุมชนควนเกยร่วมใจ
 ชุมชนสวนทุเรียนพัฒนา
 ชุมชนศรีอาชาพัฒนา
 ชุมชนตลาดเขาชุมทอง
 ชุมชนบนควนพัฒนา
 ชุมชนเทพมงคลร่วมใจพัฒนา
 ชุมชนหนองมากพัฒนา
 ชุมชนร่วมใจพัฒนา
 ชุมชนชุมทางเขาชุมทอง
 ชุมชนไสเลียบร่วมใจพัฒนา

 สาธารณสุข 
 สถานีอนามัยบ้านควนเกย

 สถานศึกษา 
 โรงเรียนควนเกยสุทธิวิทยา
 โรงเรียนวัดควนเกย
 โรงเรียนบ้านหนองมาก
 โรงเรียนวัดเทพมงคล
 ศูนย์พัฒนาเด็กเล็กเทศบาลตำบลเขาชุมทอง

 วัด 
จำนวนวัดในเขตเทศบาลตำบลเขาชุมทอง มีทั้งหมด 4 วัด คือ 
 วัดควนเกย
 วัดเทพมงคล
 วัดศรีอาชา
 วัดห้วยจิก

 การขนส่ง 
 การรถไฟแห่งประเทศไทย: สายใต้และสายนครศรีธรรมราช
 สถานี: ชุมทางเขาชุมทอง
# สุณีย์ เหลืองวิจิตร
สุณีย์ เหลืองวิจิตร (เกิด 27 สิงหาคม พ.ศ. 2502) อดีตรองหัวหน้าพรรคไทยรักษาชาติ อดีตสมาชิกสภาผู้แทนราษฎรจังหวัดพิจิตร อดีตสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และอดีตเลขาธิการพรรคเพื่อไทย

 ประวัติ 
สุณีย์ เหลืองวิจิตร เกิดเมื่อวันที่ 27 สิงหาคม พ.ศ. 2502 เป็นบุตรของนายปลิว กับนางแจ่ม เหลืองวิจิตรบัญชีแสดงรายการทรัพย์สินและหนี้สินของนางสาวสุณีย์ เหลืองวิจิตร สำเร็จการศึกษาระดับปริญญาตรี สาขานิติศาสตร์ และปริญญาโทศิลปศาสตรมหาบัณฑิต จากมหาวิทยาลัยรามคำแหง

สุณีย์ เหลืองวิจิตร มีน้องชาย ได้แก่ นาย ปุณยวัจน์ เหลืองวิจิตร อดีตรองนายก อบจ.พิจิตร

 การทำงาน 
สุณีย์ เหลืองวิจิตร เคยทำงานเป็นคณะทำงานของพรรคไทยรักไทย และเป็นกรรมการและผู้ช่วยเลขานุการคณะกรรมการประสานงานสภาผู้แทนราษฎร ต่อมาได้รับแต่งตั้งเป็นข้าราชการการเมือง ในตำแหน่ง ประจำสำนักเลขาธิการนายกรัฐมนตรี

สุณีย์ เหลืองวิจิตร ได้รับเลือกเป็นเลขาธิการพรรคเพื่อไทย ในปี พ.ศ. 2551 จนถึงปี พ.ศ. 2553 และได้รับแต่งตั้งเป็นเลขานุการรัฐมนตรีว่าการกระทรวงคมนาคม (สันติ พร้อมพัฒน์) ในปี พ.ศ. 2551คำสั่งกระทรวงคมนาคม ที่ ๓๕๓/๒๕๕๑ เรื่อง แต่งตั้งข้าราชการการเมือง (นางสาวสุณีย์ เหลืองวิจิตร)จากนั้นได้รับเลือกตั้งเป็นสมาชิกสภาผู้แทนราษฎร ในการเลือกตั้ง พ.ศ. 2554 สังกัดพรรคเพื่อไทย 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 73ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

เธอขึ้นเวทีของแนวร่วมประชาธิปไตยต่อต้านเผด็จการแห่งชาติ เมื่อวันที่ 29 เมษายน พ.ศ. 2557 ที่จังหวัดพิจิตร

ในปี พ.ศ. 2561 เธอได้รับแต่งตั้งเป็นรองหัวหน้าพรรคไทยรักษาชาติ ซึ่งมีบทบาทสำคัญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 คือ การยื่นพระนามทูลกระหม่อมหญิงอุบลรัตนฯ มหิดล เป็นผู้ที่จะเสนอเป็นนายกรัฐมนตรีในนามของพรรคฯ ต่อมาในวันพฤหัสบดีที่ 7 มีนาคม พ.ศ. 2562 ตุลาการศาลรัฐธรรมนูญมีมติเป็นเอกฉันท์ให้ยุบพรรคไทยรักษาชาติพร้อมตัดสิทธิ์กรรมการบริหารพรรคห้ามลงสมัครรับเลือกตั้ง จดทะเบียนจัดตั้งพรรคใหม่ หรือเป็นกรรมการบริหารพรรคการเมืองเป็นเวลา 10 ปี 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๘๐, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๔๖, ๒ ธันวาคม ๒๕๕๔
# ขั้นตอนวิธีของคาราซูบา
ขั้นตอนวิธีของคาราซูบา   เป็น ขั้นตอนวิธี ที่ค้นพบโดย Anatolii Alexeevitch Karatsubahttp://www.mi.ras.ru/~karatsuba/index_e.html ในปี ค.ศ. 1960 และตีพิมพ์ในปี ค.ศ. 1962A. Karatsuba and Yu. Ofman (1962). "Multiplication of Many-Digital Numbers by Automatic Computers". Proceedings of the USSR Academy of Sciences 145: 293–294 เป็นขั้นตอนวิธีสำหรับการคูณเลข 2 จำนวนที่มีค่ามาก ๆ หรือการคูณกันของพหุนามโดยใช้ขั้นตอนวิธีแบ่งแยกและเอาชนะ (Divide and conquer algorithm)

ขั้นตอนวิธีของคาราซูบาเป็นการคูณแบบเร็วโดยที่มีประสิทธิภาพเชิงเวลา (time complexity) เป็นสัญกรณ์โอใหญ่ คือ O(n1.58) มีความเร็วกว่าขั้นตอนวิธีการคูณแบบธรรมดา (grade-school multiplication) ซึ่งมีประสิทธิภาพเชิงเวลาเป็น O(n2)

 กระบวนการของขั้นตอนวิธีของคาราซูบาและการวิเคราะห์ประสิทธิภาพเชิงเวลา 
การคูณ เลข 2 จำนวน x, y ที่มีขนาด n หลัก เราสามารถเขียน x, y ใหม่ โดยใช้ จำนวน m โดยที่ m<n โดยที่เราจะเลือก m = n/2
 x = x110m+x0

 y = y110m+y0

ดังนั้น x คูณ y จะได้เป็น
 xy = (x110m+x0) (y110m+y0) 
 xy = x1 y1102m+ (x1 y0+ x0 y1)10m+ x0 y0

กำหนดให้
 A = x1y1
 B = x0y0
 C = (x1+x0)(y1+y0)
จะได้
 xy = A102m+(C-A-B) 10m+B

ซึ่งจะเห็นได้ว่าเกิดการคูณกันแค่ 3 ครั้ง คือ A, B, C เกิดการบวกกัน 4 ครั้ง ลบกัน 2 ครั้ง โดยที่การบวก และการลบใช้เวลาคงตัวโดยใช้เวลาเป็นเชิงเส้น

ดังนั้น ประสิทธิภาพเชิงเวลา ของขั้นตอนวิธีของคาราซูบา โดยที่ n เป็นจำนวนหลักคือ

 T (n) = 3T (n/2) +O (n)

โดยที่ 3T (n/2) มาจาก 3 คือการที่เราแบ่งแล้วเกิดการคูณกัน 3 ที n/2 มาจากที่เราแบ่งจำนวนหลักของข้อมูลเป็นครึ่งหนึ่ง

จาก T (n) = 3T (n/2) +O (n) เราสามารถใช้ master theorem ลดรูปจนได้ T (n) = O (nlog 3/log 2) ≈ O (n1.58)

 รหัสเทียม 
//input x, y (n digit integers)
//output x*y

def karatsuba(x, y) {
    if(n = 1)
        return x * y
    else
        //แบ่ง x, y เป็นครึ่งๆ
        x = x1 * 10^(n/2) + x0
        y = y1 * 10^(n/2) + y0
        A = karatsuba(x1,y1)
        B = karatsuba(x0,y0)
        C = karatsuba(x1 + x0, y1 + y0)
        D = C - A - B
        return A * 10^n + D * 10^(n/2) + B
}

 กราฟเปรียบเทียบระหว่างการคูณธรรมดาและขั้นตอนวิธีการคูณแบบคาราซูบา 
center

 ตัวอย่าง 
การคูณเลข 2 จำนวน 5678×8765
 5678 = 56×102 + 78
 8765 = 87×102 + 65
 5678×8765 = (56×102 + 78)(87×102 + 65)
 = (56×87) 104 + ((56+78)(87+65) − (56×87) − (78×65)) 102 + (78×65)
 = 4872×104 + 10426×102 + 5070
 = 49767670
 การคูณของพหุนาม 2 จำนวนhttp://www.ccas.ru/personal/karatsuba/divcen.htm (a + bx) (c + dx)
 (a + bx)(c + dx) = ac + ((a+b)(c+d) − ac − bd)x + bdx2
 = ac + (ad+bc)x + bdx2
# เทศบาลตำบลหัวไทร
เทศบาลตำบลหัวไทร ปัจจุบันเทศบาลตำบลหัวไทร ตั้งอยู่ในพื้นที่บางส่วนของ หมู่ที่ 1, หมู่ที่ 8 ตำบลหัวไทร และหมู่ที่ 3, หมู่ที่ 7 ตำบลหน้าสตน อำเภอหัวไทร จังหวัดนครศรีธรรมราช มีพื้นที่รับผิดชอบประมาณ 1.8 ตารางกิโลเมตร

 ประวัติ 
เทศบาลตำบลหัวไทร ได้รับการยกฐานะเป็นเทศบาล เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาลตำบล พ.ศ. 2542 ประกาศในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 มีพื้นที่ 1.64 ตารางกิโลเมตร เปลี่ยนแปลงเขตเทศบาล ครั้งที่ 1 พ.ศ. 2542 ตามหนังสือจังหวัดนครศรีธรรมราช ด่วนมาก ที่ นศ 0018 / 35156 ลงวันที่ 7 ตุลาคม 2543 เนื้อที่ทั้งหมดประมาณ 1.8 ตารางกิโลเมตร

 สภาพทั่วไป 
 สภาพภูมิประเทศ สภาพภูมิประเทศของเทศบาลตำบลหัวไทร มีทั้งลักษณะเป็นที่ราบและที่ราบลุ่ม บริเวณริมคลองหัวไทร ส่วนทางทิศตะวันออกเป็นชายฝั่งทะเล
 ลักษณะภูมิอากาศ เทศบาลตำบลหัวไทรอยู่ในเขตภูมิอากาศร้อนแบบมรสุม ฤดูฝน เริ่มตั้งแต่เดือน พฤษภาคม จนถึง เดือน มกราคม โดยแบ่งออกเป็น 2 ช่วง ช่วงแรก ระหว่างเดือน พฤษภาคม ถึง เดือน ตุลาคม เป็นช่วงที่ได้รับลมมรสุมตะวันตกเฉียงใต้ แต่จะมีฝนตกไม่มากนัก ช่วงที่สอง จากเดือน พฤศจิกายน ถึง มกราคม ได้รับลมมรสุมตะวันออกเฉียงเหนือพัดมาจากอ่าวไทยมีความชื้นสูง รวมทั้งพายุดีเปรสชัน จึงมีปริมาณฝนสูงกว่าช่วงแรก  ฤดูร้อน เริ่มตั้งแต่ เดือน กุมภาพันธ์ ถึง เดือน เมษายน เป็นช่วงที่ลมมรสุมตะวันออกเฉียงเหนือกำลังอ่อน ประกอบกับมีกระแสลมพัดจากทางใต้ ทำให้อุณหภูมิสูงขึ้น และในช่วงดังกล่าวจะร้อนมากที่สุดในรอบปี โดยในแต่ละปีอุณหภูมิเฉลี่ย

 อาณาเขตติดต่อ         
เทศบาลตำบลหัวไทร ตั้งอยู่ทางทิศใต้ของตัวเมืองนครศรีธรรมราช
ทิศเหนือ จดอบต. หัวไทร จ.นครศรีธรรมราช
ทิศใต้ จด อบต. หัวไทร และ อบต.หน้าสตน  จ.นครศรีธรรมราช
ทิศตะวันออก จดอ่าวไทย
ทิศตะวันตก อบต. หัวไทร จ.นครศรีธรรมราช

 ชุมชน  
เทศบาลตำบลหัวไทรประกอบด้วยชุมชน 7 ชุมชน
 ชุมชนตลาดสด              
 ชุมชนบางไร่           
 ชุมชนคดน้ำไพร
 ชุมชนแม่บ่อโพธิ์
 ชุมชนประปา
 ชุมชนทะเลหลวง 3
 ชุมชนทะเลหลวง 7

 สาธารณสุข 
 โรงพยาบาลหัวไทร     
 สาธารณสุขอำเภอ (โรงพยาบาลเก่า)

 สถานศึกษา 
 โรงเรียนหัวไทร(เรือนประชาบาล) 
 โรงเรียนบ้านหน้าศาล 

 วัด 
จำนวนวัดในเขตเทศบาลตำบลหัวไทร มีทั้งหมด 1 วัด คือ 
  วัดหัวไทร

 มัสยิด 
 มัสยิดสามัคคี  
 มัสยิดอัตตักวา

 สถานที่สำคัญ 
 สถานีตำรวจภูธรหัวไทร
 คลองหัวไทร

หัวไทร
หมวดหมู่:อำเภอหัวไทร
# โกปาเดลาลิกา
โกปาเดลาลิกา  เป็นการแข่งขันฟุตบอลลีกคัพของประเทศสเปน จัดขึ้นครั้งแรกในปี ค.ศ. 1982 แต่เนื่องจากในช่วงเวลาแห่งความตึงเครียด ความอิ่มตัวการแข่งขัน และความกดดันของสโมสรภายในประเทศ ทำให้มีการจัดแข่งขันขึ้นเพียงแค่ 4 ปี เท่านั้น และยกเลิกไปในปี ค.ศ. 1986 โดยบาร์เซโลนา ซึ่งเป็นทีมชนะเลิศมากที่สุดถึง 2 สมัยLa Copa de la Liga en España: un experimento fugaz

 รูปแบบการแข่งขัน 
โกปาเดลาลิกาเป็นการแข่งขันแบบแพ้คัดออก การแข่งขันทั้งหมดเล่นด้วยกันสองนัดทั้งนัดเหย้าและนัดเยือนโดยทีมที่มีคะแนนรวมมากที่สุดไปสู่รอบต่อไป รอบชิงชนะเลิศก็จะแข่งขันนัดเหย้านัดเยือนเหมือนกัน
ถ้าคะแนนรวมเสมอกันหลังจากแข่งขันรวมกันทั้งสองเกม ภายในเวลาทั้งหมด 90 นาที ก็จะต่อเวลาพิเศษต่อไป หากการแข่งขันเสมอกันอีกก็จะต่อด้วยการดวลลูกโทษเพื่อหาทีมชนะเลิศ รายการนี้ไม่ใช้กฎประตูทีมเยือนเป็นหลักในการแข่งขัน ซึ่งต่างกับรายการโกปาเดลเรย์

 ทำเนียบผู้ชนะเลิศ 

 ฤดูกาล ชนะเลิศ  รองชนะเลิศ นัดแรก นัดสอง ผลคะแนน  1982–83 บาร์เซโลนา เรอัลมาดริด 2–2 2–1 4–3 1983–84 เรอัลบายาโดลิด อัตเลติโกเดมาดริด 0–0 3–0 (a.e.t.) 3–0 1984–85 เรอัลมาดริด อัตเลติโกเดมาดริด 2–3 2–0 4–3 1985–86 บาร์เซโลนา เรอัลเบติส 0–1 2–0 2–1
# ไวยวิก
ไวยวิก เป็นโอรสของนางพิรากวนพี่สาวของไมยราพ ก่อนไมยราพจะรบกับพระรามได้ฝันร้าย โหรทำนายว่าเมืองบาดาลนี้จะมีพระญาติวงศ์ขึ้นเสวยสมบัติ เมื่อโหรดูอย่างละเอียดก็รู้ว่าไวยวิกจะขึ้นครองสมบัติไมยราพจึงรับสั่งให้นนทสูรจับไวยวิกกับนางพิรากวนขังรามเกียรติ์ มินิแอนนิเมชัน 

ต่อมาเมื่อจะรบกับกองทัพพระราม ไมยราพณ์สะกดทัพแล้วจับพระรามไปขังไว้ยังเมืองบาดาล หนุมานรู้ก็รีบตามไปช่วยและพบกับนางพิรากวนได้ช่วยเหลือหนุมานจนช่วยพระรามออกมาได้สำเร็จ และฆ่าไมยราพตาย หลังจากนั้นจึงปล่อยไวยวิกออกจากที่คุมขัง ทำการมอบสมบัติให้ครองสืบไป ภายหลังได้ไปเข้าเฝ้าพระรามมหากาพย์รามายณะ

ลักษณะ
กายสีม่วงแก่ ปากแสยะดูน่ากลัว ตาโพลง ทรงมงกุฎน้ำเต้าเฟือง

อาวุธ
กระบอง
# Haemophilus influenzae
Haemophilus influenzae, หรือมีชื่อเดิมว่า Pfeiffer's bacillus หรือ Bacillus influenzae เป็นแบคทีเรียแกรมลบ รูปร่างเป็นท่อน ค้นพบครั้งแรกเมื่อ พ.ศ. 2435 โดย Richard Pfeiffer ระหว่างการระบาดของไข้หวัดใหญ่ เป็นสมาชิกของวงศ์ Pasteurellaceae เป็นสิ่งมีชีวิตที่ต้องการออกซิเจนสูง แต่สามารถเจริญในสภาวะกึ่งมีออกซิเจนได้ เคยเข้าใจผิดว่า H. influenzae เป็นสาเหตุของไข้หวัดใหญ่Barry, J.M. 2004. The Great Influenza. Penguin Books, London, England. p. 412. จน พ.ศ. 2476 จนกระทั่งตรวจพบไวรัสที่เป็นสาเหตุของโรค H. influenzae H. influenzae เป็นสิ่งมีชีวิตที่อาศัยอย่างเป็นอิสระชนิดแรกที่ได้หาลำดับเบสของจีโนมอย่างสมบูรณ์ และได้ตีพิมพ์เผยแพร่เมื่อ พ.ศ. 2538
# กันดัลบาร์ซา
กันดัลบาร์ซา (, "Barça chant") เป็นเพลงประจำสโมสรฟุตบอลบาร์เซโลนาอย่างเป็นทางการ แต่งขึ้นในปี ค.ศ. 1974 เพื่อเฉลิมฉลองครบรอบ 75 ปี ของสโมสร ประพันธ์คำร้องโดยเฌามา ปิกัส และฌูแซ็ป มาริอา อัสปินัส และประพันธ์ทำนองโดยมานูแอ็ล บัลส์ ใช้อย่างเป็นทางการครั้งแรกวันที่ 27 พฤศจิกายน ค.ศ. 1974 ที่สนามกัมนอว์ ก่อนการแข่งขันระหว่างสโมสรฟุตบอลบาร์เซโลนากับฟุตบอลทีมชาติเยอรมนีตะวันออก ในฤดูกาล 2008 มีการตีพิมพ์เนื้อเพลงลงบนชุดกีฬาอย่างเป็นทางการของสโมสร
# โกปาเอบาดัวร์เต
โกปาเอบาดัวร์เต  เป็นการแข่งขันฟุตบอลสเปนระหว่างผู้ชนะเลิศจากลาลิกากับผู้ชนะเลิศโกปาเดลเฆเนราลิซิโม ในปี ค.ศ. 1940 มีการจัดการแข่งขันรูปแบบนี้โดยใช้ชื่อการแข่งขันว่า โกปาเดกัมเปโอเนส และไม่ได้มีการจัดแข่งขันอีกจนกระทั่งในปี ค.ศ. 1945 เอกอัครราชทูตอาร์เจนตินาเสนอให้จัดการแข่งขันอีกครั้งเนื่องจากอาร์เจนตินามีสัมพันธไมตรีกับรัฐบาลทหารสเปน โดยเรียกถ้วยรางวัลนี้ว่า โกปาเดโอโรอาร์เจนตินาDescubre los antecedentes de la Supercopa de España  Real Federación Española de Fútbol (RFEF). Consultado el 1 de mayo de 2018.

ในปี ค.ศ. 1947 ได้เปลี่ยนชื่อเป็น โกปาเอบาดัวร์เตเดเปรอน จัดขึ้นทุกปี ดำเนินงานโดยราชสหพันธ์ฟุตบอลสเปน เพื่อเป็นการอุทิศแก่ฆวน เปรอน ประธานาธิบดีอาร์เจนตินา และเอบา เปรอน ภรรยา การแข่งขันนี้จัดขึ้นระหว่างเดือนกันยายนถึงเดือนธันวาคม เป็นการแข่งขันนัดเดียว ต่อมาเป็นต้นแบบของถ้วยรางวัลซูเปร์โกปาเดเอสปัญญาในปัจจุบัน

 ทำเนียบผู้ชนะเลิศ 
 ปี ชนะเลิศ ชนะจาก รองชนะเลิศ ชนะจาก ผลคะแนนโกปาเอบาดัวร์เตเดเปรอน 1953 บาร์เซโลนาไม่จัดการแข่งขันเนื่องจากบาร์เซโลนาชนะเลิศทั้ง 2 รายการ 1952 บาร์เซโลนาไม่จัดการแข่งขันเนื่องจากบาร์เซโลนาชนะเลิศทั้ง 2 รายการ 1951 อัตเลติโกเดมาดริด ลิกาบาร์เซโลนา โกปา 2–0 1950 อัตเลติกเดบิลบาโอ โกปา อัตเลติโกเดมาดริด ลิกา 5–5 / 2–0 1949 บาเลนเซีย โกปา บาร์เซโลนา ลิกา 7–4 1948บาร์เซโลนา ลิกา เซบิยา โกปา 1–0 1947 เรอัลมาดริด โกปา บาเลนเซีย ลิกา 3–1โกปาเดโอโรอาร์เจนตินา 1945 บาร์เซโลนา  โกปาอัตเลติกเดบิลบาโอ ลิกา5–4โกปาเดกัมเปโอเนส 1940อัตเลติโกเดมาดริด ลิกาอัสปัญญ็อล โกปา 3–3 / 7–1

 ทำเนียบผู้ชนะเลิศจำแนกตามสโมสร 
 สโมสร ชนะเลิศ รองชนะเลิศ ปีที่ชนะ ปีที่แพ้ บาร์เซโลนา42 1945, 1948, 1952, 1953 1949, 1951  อัตเลติโกเดมาดริด311940, 1941, 19511950 บาเลนเซีย1219491941, 1947 เรอัลมาดริด1–1947 – อัตเลติกเดบิลบาโอ111950 1945 อัสปัญญ็อล–1–1940 เซบิยา–1–1948
# ฌูแซ็ป มาริอา อัสปินัส
ฌูแซ็ป มาริอา อัสปินัส  (7 มีนาคม ค.ศ. 1927 – 5 กุมภาพันธ์ ค.ศ. 2023) เป็นนักเขียน นักข่าว ผู้จัดพิมพ์ ชาวคาตาลัน เป็นผลงานในด้านผลงานนิยาย งานเขียนท่องเที่ยว และบทความในหนังสือพิมพ์ อัสปินัสยังได้ร่วมกับเฌามา ปิกัส ประพันธ์เนื้อเพลงอย่างเป็นทางการของสโมสรฟุตบอลบาร์เซโลนา เพลง  กันดัลบาร์ซา
# Staphylococcus
{{Taxobox
| image = Staphylococcus aureus 01.jpg
| image_width = 240px
| image_caption = ภาพจากกล้องจุลทรรศน์อิเล็กตรอนแบบส่องกราดของโคโลนี S. aureus; มีการจัดกลุ่มคล้ายพวงองุ่นที่เป็นเอกลักษณ์ของ Staphylococcus
| regnum = Bacteria
| phylum = Firmicutes
| classis = Bacilli
| ordo = Bacillales
| familia = Staphylococcaceae
| genus = Staphylococcus
| genus_authority = Rosenbach 1884
| subdivision_ranks = Species
| subdivision = 
S. arlettae
S. aureus
S. auricularis
S. capitis
S. caprae
S. carnosus
S. chromogenes
S. cohnii
S. condimenti
S. croceolyticus
S. delphini
S. devriesei
S. epidermidis
S. equorum
S. felis
S. fleurettii
S. gallinarum
S. haemolyticus
S. hominis
S. hyicus
S. intermedius
S. kloosii
S. leei
S. lentus
S. lugdunensis
S. lutrae
S. lyticans
S. massiliensis
S. microti
S. muscae
S. nepalensis
S. pasteuri
S. pettenkoferi
S. piscifermentans
S. pseudintermedius
S. pulvereri
S. rostri
S. saccharolyticus
S. saprophyticus
S. schleiferi
S. sciuri
S. simiae
S. simulans
S. stepanoviciiS. succinusS. vitulinusS. warneriS. xylosus}}Staphylococcus (มาจาก, staphylē, "พวงองุ่น" และ κόκκος, kókkos, "แกรนูล") เป็นสกุลของแบคทีเรียแกรมบวก เมื่อมองใต้กล้องจุลทรรศน์มีรูปร่างกลม และจัดตัวเป็นรูปคล้ายพวงองุ่น สกุล Staphylococcus'' ประกอบด้วยสมาชิกประมาณ 40 สปีชีส์ มีอยู่ 9 สปีชีส์ที่แบ่งได้สองสับสปีชีส์ และอีก 1 สปีชีส์ที่มีสามสับสปีชีส์ ส่วนใหญ่ไม่เป็นอันตราย พบที่ผิวหนังและสารเมือกของมนุษย์ และพบเป็นส่วนน้อยในดิน
# เทศบาลตำบลพิปูน
เทศบาลตำบลพิปูน ตั้งอยู่ใน อำเภอพิปูน จังหวัดนครศรีธรรมราช มีพื้นที่ครอบคลุม หมู่ที่ 1 ทั้งหมด และพื้นที่บางส่วนของ หมู่ที่ 2, 3 พื้นที่รวม 2.41 ตารางกิโลเมตร ระยะห่างจากตัวจังหวัดนครศรีธรรมราชประมาณ 85 กิโลเมตร โดยมีทางหลวงจังหวัด หมายเลข 4194 ตัดผ่านชุมชนเป็นแนวตะวันออก – ตะวันตกขนานไปกับคลองระแนะที่ตั้งของสำนักงานอยู่บริเวณเดียวกับที่ตั้งของที่ว่าการอำเภอ

 ประวัติ 
เทศบาลตำบลพิปูนได้รับการจัดตั้งเป็นเทศบาลตำบล ตามพระราชบัญญัติเปลี่ยนแปลงฐานะจาก สุขาภิบาลเป็นเทศบาลตำบล เมื่อวันที่ 25 พฤษภาคม พ.ศ. 2542 โดยยกฐานะพื้นที่ของตำบลพิปูนขึ้น เป็นเทศบาลตำบล

 ภูมิศาสตร์ 
เป็นที่ราบเชิงเขา มีความสูงจากระดับน้ำทะเลปานกลางประมาณ 50 -100 เมตร มีคลองระแนะและคลองนัดไหลผ่านชุมชน มีลักษณะเป็นที่ราบทางตอนใต้ และเป็นที่ราบสูงขึ้นสู่เทือกเขานครศรีธรรมราช บริเวณที่ราบเป็นที่ตั้งของชุมชน และพื้นที่เกษตรกรรม ที่ราบสูงเป็นบริเวณสวนยางจนถึงป่าสงวนแห่งชาติ

 อาณาเขต 
เทศบาลตำบลพิปูน ตั้งอยู่ทางทิศตะวันออกขอตัวเมืองนครศรีธรรมราช
 ทิศเหนือ ติดต่อ องค์การบริหารส่วนตำบลเขาพระ อำเภอพิปูน
 ทิศใต้ ติดต่อ องค์การบริหารส่วนตำบลพิปูน อำเภอพิปูน
 ทิศตะวันออก ติดต่อ องค์การบริหารส่วนตำบลพิปูน อำเภอพิปูน
 ทิศตะวันตก ติดต่อ องค์การบริหารส่วนตำบลเขาพระ อำเภอพิปูน

 ชุมชน 
เทศบาลตำบลพิปูนประกอบด้วยชุมชน 5 ชุมชน
 ชุมชนโพธิ์ทอง
 ชุมชนตลาดเสาร์
 ชุมชนท้ายสำเภา
 ชุมชนตลาดอาทิตย์
 ชุมชนบ้านในไร่

 สถานศึกษา 
 โรงเรียนวัดมังคลาราม
 โรงเรียนอนุบาลพิปูนวิทยา
 ศูนย์พัฒนาเด็กเล็กเทศบาลตำบลพิปูน

 วัด 
 วัดมังคลาราม
# เน็ตไอดอล
เน็ตไอดอล (อังกฤษ: net idol) เป็นคำใช้เรียกบุคคลที่มีหรือได้รับชื่อเสียงจากในอินเทอร์เน็ต เน็ตไอดอลอาจมีลักษณะเช่นเดียวกับไอดอลประเภทอื่น ๆ ที่โดดเด่นในเรื่องของรูปลักษณ์ภายนอก บุคลิกภาพ หรือความสามารถในการให้ความบันเทิง และมักมีความเกี่ยวข้องกับวัฒนธรรมสมัยนิยม ในบางประเทศคำว่า net idol  จะหมายถึงมีความเกี่ยวข้องกับวัฒนธรรมญี่ปุ่นสมัยนิยมโดยตรง

โดยทั่วไป ตัวบุคคลที่เป็นเน็ตไอดอล ที่ได้รับการยอมรับจากสังคมโดยรวม มักเป็นเน็ตไอดอลที่ทำประโยชน์และช่วยเหลือสังคม หรือเป็นบุคคลต้นแบบหรือแรงบันดาลใจให้หลาย ๆ คนยึดถือเป็นแบบอย่างที่ดี ส่วนผู้ที่ไม่มีชื่อเสียงในอินเทอร์เน็ต หรือผู้ที่เป็นที่รู้จักจากในอินเทอร์เน็ตในด้านลบ เช่นมีพฤติกรรมเรียกร้องความสนใจมากเกินควร, ความเกรียน, มีการกระทำหรือลักษณะล่อแหลม ส่อไปในทางเพศ หรือพฤติกรรมที่ไม่เหมาะสมหรือสังคมส่วนใหญ่ไม่ยอมรับ เป็นต้น แม้อาจถูกเรียกว่าเน็ตไอดอลได้ในช่วงแรก ๆ หรือถูกเรียกโดยกลุ่มผู้สนับสนุน แต่ในที่สุดสังคมส่วนใหญ่ก็จะไม่ยอมรับว่าเป็นเน็ตไอดอล ในประเทศไทยมีบุคคลที่มีพฤติกรรมหรือการแสดงออกที่ไม่เหมาะสม ที่เรียกตนเองหรือถูกเรียกว่าเป็นเน็ตไอดอลอยู่จำนวนหนึ่ง จนทำให้คำว่าเน็ตไอดอลนั้นมีความหมายในแง่ลบไปในบริบทของสังคมไทย

ปัจจุบันได้มีคำอื่นที่ความหมายใกล้เคียงกัน แต่มีความหมายในแง่บวกมากกว่า หรือมีภาพลักษณ์ที่ดูดีกว่า เช่น อินเทอร์เน็ตเซเลบริตี (Internet Celebrity) และ อินฟลูเอนเซอร์ (Influencer) แต่อินเทอร์เน็ตเซเลบริตีจะมีชื่อเสียงเป็นที่รู้จักในวงกว้างมากกว่า อาจเป็นผู้ที่มีชื่อเสียงมาก (เซเลบริตี) อยู่ก่อนแล้ว และอินฟลูเอนเซอร์ มักเป็นผู้ที่มีความเชี่ยวชาญด้านใดด้านหนึ่งจนเป็นที่ยอมรับ และสามารถมีอิทธิพลต่อผู้รับชมได้สูงกว่าเน็ตไอดอล ทำให้สินค้าหรือแบรนด์ต่าง ๆ ในปัจจุบันมักเลือกใช้เซเลบริตีหรืออินฟลูเอนเซอร์ที่เกี่ยวข้องในการทำการตลาดหรือการโฆษณาประชาสัมพันธ์ มากกว่าที่จะใช้เน็ตไอดอลโดยทั่วไปที่มีความน่าเชื่อถือต่ำกว่า สร้างการรับรู้ได้น้อยกว่า (เช่น มีจำนวนผู้ติดตามน้อยกว่า)